മോഷണവും പിടിച്ചുപറിയും ആഡംബര ജീവിതത്തിന് വടക്കഞ്ചേരി: വയോധികയുടെ മാല കവര്ന്നു പിടിയിലായവര് മോഷണവും പിടിച്ചുപറിയും തൊഴിലാക്കിയതു ലഹരി വസ്തുക്കള് വാങ്ങുന്നതിനും ആഡംബര ജീവിതത്തിനുമെന്നു പോലീസ്. ഇവരില്നിന്നും മോഷണത്തിന് ഉപയോഗിച്ച സ്കൂട്ടറും രക്ഷപ്പെടാന് വാടകയ്ക്ക് എടുത്ത കാറും കണ്ടെടുത്തിട്ടുണ്ട്.പ്രതികളുമായി ഇന്നലെ വൈകുന്നേരം സംഭവസ്ഥലത്ത് തെളിവെടുപ്പ് നടത്തി. വയോധികയേയും സ്ഥലത്തെത്തിച്ചിരുന്നു. കണ്ടെടുത്ത മാല അവരെ തത്സസമയം കാണിച്ച് പോലീസ് ഉറപ്പു വരുത്തി. ദിവസങ്ങള്ക്കുള്ളില് തന്നെ പ്രതികളെ പിടികൂടിയ പോലീസിനു ജയ് വിളിച്ചായിരുന്നു നാട്ടുകാര് അന്വേഷണ സംഘത്തെ എതിരേറ്റത്. എന്നാല് പാവപ്പെട്ട രോഗിയായ വയോധികയുടെ മാല പൊട്ടിച്ചതിലുള്ള കുറ്റബോധമില്ലാതെയായിരുന്നു യുവാക്കളുടെ പെരുമാറ്റം. ചിറ്റൂര് എഎസ്പി പദം സിംഗ് ഐപിഎസ്, നര്ക്കോട്ടിക് സെല് ഡി വൈ എസ്പി സി.ഡി. ശ്രീനിവാസന് , ആലത്തൂര് ഡി വൈ എസ്പി കെ.എം. ദേവസ്യ എന്നിവരുടെ മേല്നോട്ടത്തിലായിരുന്നു അന്വേഷണം. വടക്കഞ്ചേരി സര്ക്കിള് ഇന്സ്പെക്ടര് എം. മഹേന്ദ്രസിംഹന്, സബ് ഇന്സ്പെക്ടര് എസ്.അനീഷ് , സീനിയര് സിവില് പോലീസ് ഓഫീസര്മാരായ ബാബു, ദിലീപ് ഡി.നായര് , പ്രത്യേക അന്വേഷണ സംഘത്തിലുള്പ്പെട്ട എഎസ്ഐ. സുനില് കുമാര് , റഹിം മുത്തു, ആര്.കെ. കൃഷ്ണദാസ്, സൂരജ് ബാബു, കെ. ദിലീപ്, ബി. ഷിബു, പി. വിനു എന്നിവരാണ് സംഘ ത്തിലുണ്ടായിരുന്നത്.